*Likumprojekts*

**Grozījumi**[**Valsts fondēto pensiju likumā**](https://likumi.lv/ta/id/2341-valsts-fondeto-pensiju-likums)

Izdarīt [Valsts fondēto pensiju likumā](https://likumi.lv/ta/id/2341-valsts-fondeto-pensiju-likums) (Latvijas Republikas Saeimas un Ministru Kabineta Ziņotājs, 2000, 7.nr.; 2002, 24.nr.; 2004, 2., 9.nr.; 2005, 12.nr.; 2006, 21.nr.; 2007, 12.nr.; 2008, 21.nr.; 2009, 1., 10., 14.nr.; Latvijas Vēstnesis, 2010, 206.nr.; 2012, 189.nr.; 2013, 142., 187.nr.; 2014, 75.nr.; 2016, 31.nr.) šādus grozījumus:

1. Papildināt 4.panta otro daļu pēc vārdiem „likumā „Par valsts sociālo apdrošināšanu”” ar vārdiem „un Solidaritātes nodokļa likumā”.

2. izslēgt 10. panta trešo daļu.

1. 11.pantā:

papildināt 4.1 daļu pēc vārdiem „vai palielināt” ar vārdu „kopējo”:

izteikt 5.1 daļas 1.punktu šādā redakcijā:

„1) maksājuma pastāvīgā daļa, kas ietver maksājumus līdzekļu pārvaldītājam, līdzekļu turētājam, kā arī maksājumus trešajām personām, kurus veic no ieguldījumu plāna līdzekļiem, izņemot izdevumus, kas radušies, veicot darījumus ar ieguldījumu plāna aktīvu pārdošanu ar atpirkšanu, un kas ir noteikta atkarībā no pārvaldītāja pārvaldīšanā esošo ieguldījumu plānu kopējiem aktīviem:

a) līdz 0,6 procentiem - kopējai aktīvu daļai, kas uz kārtējā gada 1. janvāri nepārsniedz 300 miljonus *euro*;

b) līdz 0,4 procentiem – kopējai aktīvu daļai, kas uz kārtējā gada 1. janvāri pārsniedz 300 miljonus *euro*.”

papildināt 5.1 daļas 2.punktu pēc vārdiem „plāna ienesīguma” ar vārdiem „pārsnieguma virs etalona, kas tiek noteikts kā obligāciju un akciju tirgus indeksu kombinācija, atkarībā no ieguldījumu plānu stratēģijas”;

aizstāt 5.3 daļas 1.punktā skaitli „1,5” ar skaitli „0,85”;

aizstāt 5.3 daļas 2.punktā vārdus „divus procentus” ar skaitli un vārdu „1,1 procentu”;

izteikt 5.5 daļas 3. punktu šādā redakcijā:

„3) informācijas sniegšana esošajiem un potenciālajiem shēmas dalībniekiem par ieguldījumu plānu, līdzekļu pārvaldītāju un turētājbanku. ”

4. 12.pantā:

izteikt pirmās daļas 1.1 punktu šādā redakcijā:

 "11) valsts un starptautisko finanšu institūciju emitētajos vai garantētajos vērtspapīros vai naudas tirgus instrumentos, kuri neatbilst šā panta pirmās daļas 1.punkta prasībām, bet ir iekļauti Latvijā vai citā dalībvalstī reģistrētā regulētajā tirgū vai kuri nav iekļauti Latvijā vai citā dalībvalstī reģistrētā regulētajā tirgū, bet kuru ilgtermiņa kredītreitings ārvalstu valūtā pēc starptautisko reitinga aģentūru vērtējuma datiem atbilst investīciju kategorijai, un kuru emisijas prospektā ir noteikts, ka tie tajā tiks iekļautas gada laikā no dienas, kad sākta parakstīšanās to saņemšanai;”

izteikt otrās daļas 7.1 punktu šādā redakcijā:

"71) ieguldījumi vienā alternatīvo ieguldījumu fondā nedrīkst pārsniegt 10 procentus no ieguldījumu plāna aktīviem un 30 procentus no šā alternatīvo ieguldījumu fonda neto aktīviem. Visu ieguldījumu kopsumma alternatīvo ieguldījumu fondos nedrīkst pārsniegt 10 procentus no ieguldījumu plāna aktīviem. Visu ieguldījumu kopsummu alternatīvo ieguldījumu fondos drīkst palielināt līdz 15 procentiem no ieguldījumu plāna aktīviem, ņemot vērā visas turpmāk minētās prasības:

a) fondēto pensiju shēmas līdzekļu pārvaldītājs ievēro diversifikācijas principu, nodrošinot, ka ieguldījumi tiek veikti dažādos alternatīvo ieguldījumu fondu veidos, kuri norādīti kā dominējošie alternatīvo ieguldījumu fondu veidi Eiropas Komisijas 2012.gada 19. decembra Deleģētajā regulā (ES) Nr. 231/2013, ar ko papildina Eiropas Parlamenta un Padomes Direktīvu 2011/61/ES attiecībā uz atbrīvojumiem, vispārējiem darbības nosacījumiem, depozitārijiem, saistību īpatsvaru, pārskatāmību un uzraudzību (turpmāk — Regula Nr. 231/2013);

b) fondēto pensiju shēmas līdzekļu pārvaldītājs ieguldījumu plāna prospektā norāda maksimālo ieguldījuma apmēru katrā no alternatīvo ieguldījumu fondu veidiem, kuri norādīti kā dominējošie alternatīvo ieguldījumu fondu veidi Regulā Nr. 231/2013;"

aizstāt otrās daļas 11. punktā skaitli un vārdu „50 procentus” ar skaitli un vārdu „75 procentus”;

izteikt trešo daļu šādā redakcijā:

"(3) Ieguldījumu plāna ārvalstu valūtu atklātā pozīcija nedrīkst pārsniegt:

1) atsevišķā ārvalstu valūtā — 10 procentus no ieguldījumu plāna aktīviem;

2) kopumā visās ārvalstu valūtās — 20 procentus no ieguldījumu plāna aktīviem."

papildināt pantu ar 3.1 daļu šādā redakcijā:

"(31) Finanšu un kapitāla tirgus komisija nosaka ārvalstu valūtas atklātās pozīcijas aprēķināšanas kārtību."

papildināt ceturto daļu ar 7. un 8.punktu šādā redakcijā:

"7) ieguldījumu plāna līdzekļus ieguldīt tādos alternatīvo ieguldījumu fondos, kuru darbības noteikumi paredz izmantot sviras finansējumu, kura apmērs saskaņā ar Regulā Nr. 231/2013 noteikto aprēķinu:

1. vairāk nekā divas reizes pārsniedz alternatīvo ieguldījumu fonda neto aktīvu vērtību, ja tas paredz izsniegt aizdevumus vai iesaistīties kreditēšanas darījumos;
2. vairāk nekā trīs reizes pārsniedz alternatīvo ieguldījumu fonda neto aktīvu vērtību, ja tas neparedz izsniegt aizdevumus vai iesaistīties kreditēšanas darījumos;

8) ieguldījumu plāna līdzekļus ieguldīt virtuālajās valūtās un tādos alternatīvo ieguldījumu fondos, kuru darbības noteikumi paredz vairāk nekā 10% no fonda neto aktīviem ieguldīt virtuālajās valūtās."

5. 13.pantā:

aizstāt 5.1 daļā vārdus „līdzekļu pārvaldītājam, līdzekļu turētājam un turētājbankai” ar vārdiem „līdzekļu pārvaldītājam vai līdzekļu turētājam";

papildināt pantu ar 5.2 daļu šādā redakcijā:

"(52) Ja, veicot līdzekļu pārvaldītāja un līdzekļu turētāja uzraudzību, Komisija konstatē, ka līdzekļu turētājs pārkāpj šā likuma, saskaņā ar šo likumu izdoto normatīvo aktu prasības vai fondēto pensiju shēmas līdzekļu ieguldījumu plāna prospekta noteikumus vai arī līdzekļu turētāja finansiālā stabilitāte vai maksātspēja rada riskus fondēto pensiju shēmas darbības nepārtrauktības nodrošināšanā, Komisija ir tiesīga pieprasīt, lai līdzekļu pārvaldītājs maina līdzekļu turētāju. Šajā daļā minētajā gadījumā Komisija, pieņemot lēmumu, ir tiesīga noteikt līdzekļu pārvaldītājam nosacījumus jauna līdzekļu turētāja piesaistīšanai."

6. Papildināt pārejas noteikumus ar 20., 21., 22. un 23. punktu šādā redakcijā:

„20. Grozījumi šā likuma 11. panta 5.1 daļas 1. punktā par maksājuma pastāvīgās daļas aprēķināšanu fondēto pensiju shēmas līdzekļu pārvaldītājam līdz 0,6 un līdz 0,4 procentu apmērā stājas spēkā 2019. gada 1.janvārī.

 Laikā no 2018. gada 1. janvāra līdz 2018. gada 31. decembrim šā likuma 11. panta 5.1daļas 1. punktā noteiktā maksājuma pastāvīgā daļa, kas ietver maksājumus līdzekļu pārvaldītājam, līdzekļu turētājam, kā arī maksājumus trešajām personām, kurus veic no ieguldījumu plāna līdzekļiem, izņemot izdevumus, kas radušies, veicot darījumus ar ieguldījumu plāna aktīvu pārdošanu ar atpirkšanu, un kas ir noteikta atkarībā no pārvaldītāja pārvaldīšanā esošo ieguldījumu plānu kopējiem aktīviem ir šāda:

1) līdz 0,8 procentiem – kopējo aktīvu daļai, kas uz 2018.gada 1. janvāri nepārsniedz 300 miljonus *euro*;

2) līdz 0,6 procentiem – kopējo aktīvu daļai, kas uz 2018.gada 1. janvāri pārsniedz 300 miljonus *euro*.

21. Grozījumi šā likuma 11. panta 5.3 daļas 1. un 2.punktā par maksājuma maksimālā apmēra noteikšanu par ieguldījumu plāna pārvaldi 0,85 un 1,1 procentu apmērā stājas spēkā 2019. gada 1.janvārī.

Laikā no 2018. gada 1. janvāra līdz 2018. gada 31. decembrim fondēto pensiju shēmas līdzekļu pārvaldītājs nodrošina, lai maksimālais apmērs maksājumam par ieguldījumu plāna pārvaldi, ietverot maksājuma pastāvīgo un mainīgo daļu, rēķinot par pēdējo 12 mēnešu periodu, nepārsniedz:

1) 1,05 procentus no ieguldījumu plāna aktīvu vidējās vērtības ieguldījumu plāniem, kuru ieguldījumu plānu prospektos nav paredzēti ieguldījumi komercsabiedrību akcijās, citos kapitāla vērtspapīros un tiem pielīdzināmos vērtspapīros;

2) 1,3 procentus no ieguldījumu plāna aktīvu vidējās vērtības šī punkta [1.apakšpunktā](https://likumi.lv/doc.php?id=2341&mode=KDOC#p1) neminētiem ieguldījumu plāniem.

22. Ieguldījumu plānos, kas ir reģistrēti līdz 2017. gada 31. decembrim, ievēro ieguldījumu ierobežojumus, kas paredz, ka ieguldījumi kapitāla vērtspapīros, alternatīvo ieguldījumu fondos vai tādos ieguldījumu fondos, kuri var veikt ieguldījumus kapitāla vērtspapīros vai citos riska ziņā tiem pielīdzināmos finanšu instrumentos, kopā nedrīkst pārsniegt 50 procentus no ieguldījumu plāna aktīviem.

23. Šā likuma 12. panta ceturtās daļas 7. punkta noteikumi nav attiecināmi uz ieguldījumu plānu ieguldījumiem un noslēgto vienošanos veikt ieguldījumus alternatīvo ieguldījumu fondos, kas veikti līdz 2017. gada 31.decembrim.”

Likums stājas spēkā 2018. gada 1.janvārī.

Iesniedzējs:

labklājības ministrs J.Reirs

28.09.2017 11:33

1122

D.Trušinska, 67021553

Dace.Trusinska@lm.gov.lv